આ વેળાએ ગૃહરાજયમંત્રીશ્રી પ્રદિંપસિહ જાડેજાએ જણાવ્યું હતું કે, તત્કાલિન મુખ્યમંત્રીશ્રી અને વડાપ્રધાનશ્રી નરેન્દ્રભાઈ મોદીએ વાયબ્રન્ટ સમિટ દ્વારા દેશ-વિદેશના રોકાણકારોને આમંત્રિત કર્યા હતા. જેના પરિણામરૂપે ગુજરાતએ ભારતના આર્થિક વિકાસનું ગ્રોથ એન્જીન બન્યું છે. પશ્વિમ અને પૂર્વ ભારતની ભૂમિના સંગમથી આર્થિક વિકાસની ઉજળી તકોનું નિર્માણ થાય તે દિશામાં કોન્કલેવ યોજાઈ રહી છે તે સરાહનીય બાબત છે. પૂર્વોતર રાજયોનો વિકાસ થશે તો જ ભારતનો વિકાસ થશે અને આપણે વિશ્વ સમક્ષ હરિફાઈ કરી શકીશું. પૂર્વોતર ભારતનો વિકાસ દેશને વિકાસની નવી ઉચાઈઓ પર લઈ જશે તેમ જણાવી ઉદ્યોગો માટે જરૂરી રેલ, રોડ, ટેકનોલોજી અને ઈન્ફ્રાસ્ટ્રકચર ધરાવતા ઓડિસાના પારાદીપમાં રહેલી વિશાળ તકોને ઝડપી લેવા ગુજરાતના રોકાણકારોને ખાસ અનુરોધ કર્યો હતો.